
Alsónyék Község Önkormányzata Képviselő-testülete a szociális igazgatásról és szociális ellátásokról szóló az 1993. évi III. törvény (a továbbiakban: Szt.) 60. §-a, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 39. §-a alapján – a település falugondnoki szolgálatának szakmai programját az alábbiak szerint határozza meg.

A szakmai program Alsónyék község közigazgatási területén a falugondnoki szolgáltatásra terjed ki.
A fenntartó Alsónyék Község Önkormányzata (székhelye: 7148 Alsónyék, Fő u. 1.)


I. rész
A falugondnoki szolgáltatás célja

A falugondnoki szolgáltatás célja a falvak és a külterületi vagy egyéb belterületi, valamint a tanyasi lakott helyek intézményhiányából és a közösségi közlekedés nehézségéből eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.
Alsónyék község lakosságának száma 2025. január 1.-jén 705 fő. A település méretből adódóan a helyben elérhető közszolgáltatások száma alacsony, élelmiszerbolt is csak egy működik és a tömegközlekedési eszközök járatai sem gyakoriak. A falugondnoki szolgáltatás célja az ezen jellegzetességekből adódó hátrányok csökkentése.


[bookmark: _Hlk40731887]A megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása

A település a falugondnoki szolgálat létrehozásával, működtetésével és fenntartásával a következőket kívánja elérni:
- a település demográfiai, társadalmi hanyatlásának visszaszorítása, a település népességmegtartó erejének növelése;
- a település és a lakosság elszigeteltségének mérséklése;
- a lakosság életfeltételének javítása, a településen a jobb életminőség elérése; a közszolgáltatásokhoz és az orvosi ellátáshoz való hozzájutás elősegítése;
- helyi adottságokhoz és sajátosságokhoz igazodó egyéni és közösségi szintű igények kielégítése
- a közlekedés lehetőségeinek javítása.

A falugondnoki szolgálat a helyi szükségletek alapján
– közvetlen, személyes szolgáltatásokat (ezen belül alap- és kiegészítő feladatokat), valamint
– az önkormányzati feladatok megoldását segítő, közvetett szolgáltatásokat végez.

A falugondnoki szolgáltatás keretében ellátandó alapellátási feladatok:
a) étkeztetésben való közreműködés,
b) házi segítségnyújtásban való közreműködés,
c) a közösségi és szociális információk szolgáltatásában való közreműködés,
d) az egészségügyi ellátáshoz való hozzájutás biztosítása,
e) az óvodáskorú, iskoláskorú gyermekek szállítása.

A falugondnoki szolgáltatás keretében ellátandó közvetlen, személyes szolgáltatás kiegészítő feladatai:
a) a közösségi, művelődési, sport és szabadidős tevékenységek szervezése, segítése,
b) az egyéni hivatalos ügyek intézésének segítése, lakossági igények továbbítása,
c) az egyéb lakossági szolgáltatások, illetve az eddig meghatározottakon kívüli egyéb szociális és gyermekjóléti alapszolgáltatások biztosításában való közreműködés.

A falugondnoki szolgáltatás keretében ellátandó - az önkormányzati feladatokat segítő - közvetett szolgáltatások:
a) az Önkormányzat által szervezett közmunka programokban való közreműködés,
b) az Önkormányzati információk közvetítése a lakosság részére,
c) a falugondnoki szolgáltatás működtetésével kapcsolatos teendők ellátása.

[bookmark: _GoBack]A falugondnoki szolgáltatás valamennyi eleme térítésmentes. A helyi igények figyelembevételével legnagyobb arányban az alapellátási feladatok kerülnek megvalósításra. Egyrészt viszonylag magas a lakosság azon idős korosztályának aránya, akik segítségre szorulnak több területen, másrészt a házi orvosi napi 2 órában rendel e, míg gyermekorvosi rendelés helyben nincs is, így a körzetet ellátó orvosok szomszédos településen tartott rendelésére a betegek átszállítása kiemelt feladat.  

[bookmark: _Hlk40731920]Más intézményekkel történő együttműködés módja

A falugondnok munkája során együttműködik
· a házi segítségnyújtást végző személlyel, a kapcsolattartás napi rendszerességű, elsősorban személyesen történik,
· Alsónyék Község Önkormányzatával, a kapcsolattartás napi rendszerességű, elsősorban személyesen a polgármester útján történik,
· a Bátaszéki Közös Önkormányzati Hivatallal a kapcsolattartás rendszeres, személyesen vagy telefonon történik,
· a Bátaszéki Mikrotérségi Óvoda, Bölcsőde és Konyha Alsónyéki Tagóvodája vezetőjével a kapcsolattartás alkalomszerű, telefonon vagy személyesen történik,
· a szociális, illetve gyermekvédelmi területen a család- és gyermekjóléti szolgálattal, a család és gyermekjóléti központtal, a családsegítővel és az esetmenedzserrel a kapcsolattartás alkalomszerű, telefonon vagy személyesen történik,
· a háziorvossal a kapcsolattartás alkalomszerű, telefonon vagy személyesen történik.
· a védőnői szolgálattal a kapcsolattartás alkalomszerű, telefonon vagy személyesen történik
· a Falu és Tanyagondnokok Tolna Megyei Egyesületével a kapcsolattartás alkalomszerű, telefonon történik.
Az együttműködésük révén kölcsönösen tájékoztatják egymást a falugondnoki szolgálat szolgáltatásába bevonandó, illetve a már a szolgáltatásban részesült személyekről.


II. rész
Az ellátandó célcsoport megnevezése

A településen életvitelszerűen tartózkodó lakosság, bárki, aki szociális körülményei, kora, egészségi állapota és egyéb aktuális élethelyzete alapján igénybe szeretné venni a szolgáltatást. A településen működő óvoda évről- évre telt létszámmal működik, ezért az óvodás korú gyermekek szállítása, részükre az étkeztetés biztosítása kiemelt feladat. Házi orvos napi 2 órában rendel a településen, azonban gyermekorvosi rendelés helyben nincs is, így szükség esetén a betegek átszállítása szintén kiemelt feladat.  





A település demográfiai mutatói
(2024. december 31-i állapot)

                                                         fiú                        lány              összesen

  0 –  2 éves                                        7                           9                   16
  3 –  5 éves                                        9                          15                  24
  6 – 14 éves                                     33                          32                  65
15 – 18 éves                                     17                          15                  32
fiatal felnőtt  (19-24)                          32                          25                  57
aktív felnőtt (25-65)                         207                         183               390
inaktív felnőtt (66-)                            43                           78               121 
összesen:                                       348                         357               705

Alsónyék a Sárközben fekszik, Bátaszék közvetlen közelében, a város központjától 2 km-re északkeletre. Közúton az 55-ös és az 56-os főútról is elérhető. Vasútállomása, Alsónyék megállóhely a Bátaszék–Baja–Kiskunhalas-vasútvonalon van. A település közigazgatási területe 31,9 km2. Alsónyék község a Szekszárdi Járáshoz tartozik.
A településen helyi autóbusz közlekedés nincs. A helyközi járatokat jelenleg a Volánbusz üzemelteti. A községben élők jellemzően a vonat vagy az autóbusz közlekedést, saját jármű használatát veszik igénybe.

Az önkormányzat lehetőségeinek határai között, törekszik egy minél élhetőbb község kialakítására, ahol a közszolgáltatások széles köre, magas színvonalon elérhető a lakosság
számára. 
A település intézményi ellátottsága a község jellegéhez igazodik. Az egészségügyi-, köznevelési, szociális- és gyermekjóléti-, igazgatási feladatok ellátásáról jellemzően más településekkel társult formában gondoskodik, így a község lakói nem szenvednek emiatt hátrányt.
A településen lévő szolgáltatások bemutatása

· A Bátaszéki Közös Önkormányzati Hivatal Alsónyéki Kirendeltségén van lehetőség a közigazgatási szolgáltatások helyben, a településen történő igénybevételére és intézésére. 
· A településen mobil Posta működik napi 0,5 órában.
· A háziorvos az orvosi rendelőben minden hétköznapon napi 2 órában látja el a gyógyító tevékenységét, míg önálló gyermekorvos nem működik a településen. 
· A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás a Gondozási Központ intézmény útján (7140 Bátaszék, Budai u. 21.) látja el a család- és gyermekjóléti szolgálat feladatait a településen. A település család - és gyermekjóléti központja Szekszárd Megyei Jogú Város Humánszolgáltató Központja (7100 Szekszárd, Vörösmarty u. 5.)
· A köznevelés alapfokú intézményei közül a Bátaszéki Mikrotérségi Óvoda, Bölcsőde és Konyha Alsónyéki Tagóvodája helyben található.
· A településen alapító okirattal létrehozott Művelődési Ház szolgál a rendezvények színhelyéül (Alsónyék, Fő u. 6.), ahol internet elérésre is van lehetőség.
· A községi Könyvtár szolgáltatóhelye az Alsónyék, Fő u. 7.-ben működik.
· A településen egy élelmiszerbolt üzemel.

[bookmark: _Hlk40732075]

III. rész

A FALUGONDNOKI SZOLGÁLTATÁS ÁLTAL NYÚJTOTT SZOLGÁLTATÁSI ELEMEK

A falu- és tanyagondnoki szolgáltatás
1. szállítás,
2. megkeresés és
3. közösségi fejlesztés
szolgáltatási elemet biztosít.

[bookmark: _Hlk40732161]1. SZÁLLÍTÁS
A./ A falugondnoki szolgálat közvetlen, személyes szolgáltatások körébe tartozó
alapfeladatai, nyújtott szolgáltatáselemek

1. Közreműködés az étkeztetésben

A feladatellátás tartalma, módja:
Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetőleg önmaguk és eltartottjaik számára tartósan vagy átmeneti jelleggel nem képesek biztosítani.
Étkeztetésben kell részesíteni azt az igénylőt, illetve az általa eltartottakat is, aki kora, egészségi állapota, fogyatékossága, pszichiátriai betegsége, szenvedélybetegsége vagy hajléktalansága miatt nem képes az étkeztetésről más módon gondoskodni.
Ennek keretében történhet a napi egyszeri meleg étel éthordóban történő házhoz szállítása. Kapcsolódó feladat a szolgáltatást igénybe vevőkkel való beszélgetés során a további alapellátási igények felmérése.

Az ellátottak köre:
Azok, akik szociálisan rászorultak, illetve koruk, egészségi állapotuk, fogyatékosságuk, pszichiátriai betegségük, szenvedélybetegségük vagy hajléktalanságuk miatt nem képesek
gondoskodni a legalább napi egyszeri meleg étkezésről.

A feladatellátás rendszeressége:
Naponta

[bookmark: _Hlk40719012]Az igénybe vevők várható száma: 
10 fő/nap

A szolgáltatás kapacitása:
max. 20 fő/nap

A feladat ellátás dokumentálása:
Az SZCSM Rend. alapján: tevékenységnapló
A szolgáltatást rendszeresen igénybe vevőkről külön lista készíthető, melyet a szolgáltatás minden ismétlődésekor szükségtelen újra elkészíteni, és az adott napi tevékenységnaplóhoz csatolni, hanem a „Szolgáltatást igénybe vevők neve:” oszlopban fel kell tüntetni: „lista alapján”, és értelemszerűen a szolgáltatást igénybe vevők számát is meg kell jeleníteni a tevékenységnapló vonatkozó oszlopában. A szolgáltatást igénybe vevők általi aláírás (tevékenységnapló 9. oszlopa) fenntartói döntés értelmében mellőzhető.

2. Közreműködés a házi segítségnyújtásban

A feladatellátás tartalma, módja:
A házi segítségnyújtás keretében a falugondnok azon feladatokat látja el, amelyek kívül esnek a képesített gondozók által végezhető feladatok (etetés, gyógyszerezés, személyi higiénia biztosítása, egészségügyi ellátások, stb.) körén, valamint segítséget nyújt a házi gondozó ellátotthoz való szállításában.
A falugondnok segítséget nyújthat a rászorultaknak az alábbi feladatok megoldásában:
· gyógyszer kiváltás
· orvos lakásra hívása
·  a napi életvitel fenntartásához szükséges alapvető élelmiszerek, vegyi áruk, fogyasztási cikkek stb. beszerzése. A falugondnok az igénybevevő által jelzett beszerzési igényt írásban rögzíti, a vásárlásra előleget vesz át. A vásárlásról köteles nyugtát kérni, és a vásárolt árucikkekre az igénybevevőtől kapott készpénzzel a bizonylat átadásával – a beszerzett áru átadásával egyidejűleg – elszámolni,
· szociális segítés tevékenységben való közreműködés, így különösen tüzelő behordásában, egyedi fűtés beindításában való közreműködés, télen hó eltakarításában segítés, szükség esetén bentlakásos szociális intézménybe történő beköltözés segítése.

Az ellátottak köre:
Azok a személyek, akik otthonukban önmaguk ellátására saját erőből nem képesek, és nem
gondoskodnak róluk, feltéve, hogy a gondozási szükséglet a napi 4 órát nem haladja meg. 

A feladatellátás rendszeressége:
Igény szerint 

Az igénybe vevők várható száma:
5 fő/ hó

A szolgáltatás kapacitása:
max. 10 fő/nap


3. Közreműködés a közösségi és szociális információk szolgáltatásában

A feladatellátás tartalma, módja:
A szociális biztonság megteremtéséhez és a helyi közösségi életbe való bekapcsolódáshoz
szükséges információk eljuttatása a település lakói számára. A falugondnoki szolgáltatást végző feladata: a helyben elérhető szolgáltatások igénybevételének lehetőségeire vonatkozó információforrások és információk felkutatása, és a lakosság ezek alapján történő tájékoztatása.

Az ellátottak köre:
A közösségi és szociális ellátásokra vonatkozó információkat igénylők.

A feladatellátás rendszeressége:
Igény szerint

4. Az egészségügyi ellátáshoz való hozzájutás biztosítása

A feladatellátás tartalma, módja:
A feladat három fő területet érint:
a) a betegek háziorvosi rendelésre, illetve
b) egyéb egészségügyi intézménybe szállítását, valamint
c) a gyógyszerek kiváltását, és a gyógyászati segédeszközökhöz való hozzájutás biztosítását.
A falugondnoki szolgáltatás alapfeladata, hogy a településen élő betegek minél gyorsabban jussanak el a megfelelő orvoshoz, jussanak gyógyszereikhez.
A szállítási feladatot igény szerint kell ellátni, indokolt esetben a saját településen belül is. A településen kívüli betegszállítás esetén alkalmazkodni kell a rendelési időkhöz és a betegek számára előírt időpontokhoz. A fertőző betegek szállításánál különösen körültekintően kell eljárni. A falugondnoki szolgáltatást végző a betegszállítás tekintetében kompetenciáját nem lépheti át, a sürgősségi betegszállítást nem helyettesítheti. Kizárólag járóbeteg-szállítást végezhet, kivéve, ha a mentő kihívására vagy megérkezésére nincs lehetőség. 
A falugondnoki szolgáltatást végző munkájával hozzájárul a lakosok egészségi állapotának megőrzéséhez azáltal is, hogy aktívan részt vesz a betegségmegelőző tevékenységek, akciók szervezésében, tájékozódik és tájékoztatja a lakosságot a szűrővizsgálatok lehetőségéről, helyszínéről, időpontjáról.
Egyéb egészségügyi intézménybe való szállítás- szakrendelésre szállítás
Az egészségügyi intézményekbe való szállítása előzetes időpont egyeztetés, orvosi beutaló alapján történik.
Gyógyszerkiváltás, gyógyászati segédeszközökhöz való hozzájutás biztosítása
A falugondnok az összegyűjtött vényeket heti két alkalommal váltja ki.
Figyelni kell arra, hogy a gyógyszerek név szerint kerüljenek külön csomagolásra, és az elszámolás is pontos legyen, a vásárlást nyugtával kell igazolni.

Az ellátottak köre:
Betegek, mozgáskorlátozottak, kismamák, kisgyermekes családok, idősek, akik számára a
közlekedés elsősorban egészségi állapotuk, életkoruk, egyéni élethelyzetük és szociális helyzetük miatt nehézséget okoz.

A feladatellátás rendszeressége:
Hetente kétszer

Az igénybe vevők várható száma:
10 fő/hó

A szolgáltatás kapacitása:
max. 20 fő/nap


5. Az óvodáskorú, iskoláskorú gyermekek szállítása

A feladatellátás tartalma:
a) Óvodába, iskolába szállítás
A tömegközlekedési eszközök (menetrendszeri autóbuszjáratok, illetve iskolabusz járatok) esetleges kiesése miatt, a gyermekek biztonságos közlekedése érdekében a falugondnoki gépjármű részt vehet a gyermekek iskolába szállításában. Az óvodai létszám növelése érdekében az óvodáskorú gyermekek intézménybe szállítását is végezheti a környező településekről. A gyermekszállítási feladatok egyik része a tankötelezettség megoldásában történő segítségnyújtás, másik része pedig az aprófalvakban élő gyermekek esélyegyenlőségét biztosító szolgáltatásokhoz való hozzájutás segítése (pld.: logopédiai és egyéb fejlesztő foglalkozások, úszásoktatás, zenetanulás, néptánc, sportolási lehetőségek, színház, bábszínház, mozi stb.). Ide tartozik a gyermekek iskolai rendezvényekre, versenyekre, ünnepségekre való szállítása is.

Az ellátottak köre:
A tankötelezettségi korba tartozó óvodás, iskolás gyermekek, fiatalok.

A feladatellátás rendszeressége:
Folyamatos

b) Egyéb gyerekszállítás
A gyermekek szabadidős programra, iskolán-, óvodán kívüli rendezvényekre, kirándulásokra,
sport tevékenységekre stb. való szállítása is a falugondnoki szolgáltatás egyik alapfeladata. A falugondnoki gépjárműnek meg kell felelni a gyermekszállítás feltételeinek, rendelkeznie kell a szükséges tárgyi – személyi feltételekkel. A közúti közlekedési szabályoknak megfelelően a gépjárművet a „gyermekszállítás” matricával kell/ lehet ellátni.

Az ellátottak köre:
A tankötelezettségi korba tartozó óvodás, iskolás gyermekek, fiatalok.

A feladatellátás rendszeressége:
Esetenként

[bookmark: _Hlk40732280]B./ A falugondnoki szolgálat közvetlen, személyes szolgáltatásokon belüli
kiegészítő feladatai

1. A közösségi, művelődési, sport- és szabadidős tevékenységek szervezése, segítése

A feladatellátás tartalma, módja:
A falugondnoki szolgáltatás egyik fő célja a településen élők életminőségének javítása. Ez jelenti a helyi társadalom demokratikus működéséből fakadó élénk közéletet, civil szervezetek létét és működését, amit a falugondnoki szolgálat fenntartója támogathat. A feladat elvégzésében nagy szerepet kap a falugondnoki szolgáltatást végző, aki ismeri a település lakóit és szükségleteit, élvezi bizalmukat. Feladatainak nagy része a gépjárművel történő szállítás (helyi egyesületek, nyugdíjasok, sportolók, illetve a rendezvényekre más települések közösségei, valamint a rendezvényekkel kapcsolatos beszerzések stb.) megoldása. A feladatok másik része a rendezvények szervezésével, népszerűsítésével kapcsolatos tevékenység. A falugondnok tevékenysége a településen kívüli közösségi, kulturális események szervezésére is kiterjed, azoknak rendszeres szervezője lehet: falunap, színházlátogatás, nyugdíjasok kirándulása, gyógyfürdőbe, egyházi eseményekre történő szállítás.

Az ellátottak köre:
A település lakosai, közösségei.

A feladatellátás rendszeressége:
Alkalomszerűen


[bookmark: _Hlk40732308]2. Egyéni hivatalos ügyek intézésének segítése, lakossági igények továbbítása

[bookmark: _Hlk40731244]A feladatellátás tartalma, módja:
Segítségnyújtás a lakosság hivatalos ügyeinek intézésében, amely történhet a szolgáltatást igénylők adott hivatalokba, intézményekbe történő szállításával, illetve az ügyek szolgáltatást végző által történő elintézésével. Ide tartozik a különféle ügyek elintézéséről (milyen ügyben hova kell fordulni, hol, milyen dokumentumokat kell beszerezni ill. benyújtani) való tájékozódás és tájékoztatás is. A falugondnoki szolgáltatást végző munkája során köteles a lakosságot érintő gondokat az önkormányzat felé tolmácsolni, valamint az önkormányzat intézkedéseit a lakossággal megismertetni, és a visszajelzéseket továbbítani. Feladatellátása során rendszeres kapcsolatban van a lakossággal, problémáikat, kéréseiket meghallgatja.

Az ellátottak köre:
A település lakosai, közösségei.

A feladatellátás rendszeressége:
Igény szerint

Az igénybe vevők várható száma:
5 fő/hó

3. Az egyéb lakossági szolgáltatások, illetve az eddig meghatározottakon kívüli egyéb szociális és gyermekjóléti alapszolgáltatások biztosításában való közreműködés
A feladatellátás tartalma, módja:
A falugondnoki szolgálat kapcsolatot tart a település lakosainak ellátását végző szociális és gyermekjóléti alapszolgáltatásokat nyújtó intézmények dolgozóival, és közreműködik az alapszolgáltatásokhoz való hozzájutásban. Krízishelyzetet észlelő jelzőrendszeri tag minőségben szükség esetén jelezi az érintett hatóságok felé, ha gyermek bántalmazásról, „felnőtt veszélyeztetettségről”, családon belüli erőszakról szerez tudomást.
Az ellátottak köre:
A település lakosai, családok

A feladatellátás rendszeressége:
Esetenként

C./ A falugondnoki szolgálat által nyújtott közvetett – az önkormányzati
feladatok megoldását segítő – szolgáltatások

A falugondnoki szolgáltatást végző – amennyiben ez nem a személyes segítségnyújtás rovására történik - közreműködhet azon önkormányzati feladatok megoldásában is, amelyeknek ugyancsak célja a falu lakosságának minél jobb ellátása, de amely feladatokat nem személyesen és közvetlenül az egyes rászorulók, igénybevevők számára végzi. Ilyen feladatok lehetnek:
– az Önkormányzat által szervezett közmunka programokban való közreműködés,
– önkormányzati információk közvetítése a lakosság részére,
– a szolgálat működtetésével kapcsolatos teendők ellátása.

A szolgáltatást igénybe vevők köre:
A települési önkormányzat.

A feladatellátás rendszeressége:
Folyamatos


D./ A falugondnoki szolgálat által nyújtott egyéb szolgáltatások

A falugondnoki szolgálat a gépjárművel a személyes szociális segítségnyújtást végezve egyúttal részét képezi annak a közlekedési rendszernek, amelynek révén a helyi lakosság általános szükségleteinek kielégítését az emberek szállításával segíti. A falugondnoki szolgálat közreműködik a településen élők tömegközlekedéshez való hozzájutásában, konkrétan a távolsági buszokra, kiránduló buszokra, vonatra egyaránt.

A szolgáltatást igénybe vevő:
A település rászorult lakosai, akik számára a közlekedés más módon történő megoldása aránytalanul nagy terhet jelentene.

A feladatellátás rendszeressége:
Igény szerint


[bookmark: _Hlk40732449] 2. MEGKERESÉS

Megkeresés: szociális problémák által érintett vagy veszélyeztetett azon egyének közvetlen illetve közvetett módon történő elérése vagy felkutatása (a releváns szolgáltatásokhoz való hozzájutás céljából), akik vélhetően jogosultak egy adott szolgáltatásra, de azt bármilyen okból elérni nem tudják. Ismerje meg a környezetében lévő szociális és egyéb szolgáltatásokat, annak érdekében, hogy szükség esetén tudjon hová fordulni, valamit az ellátott számára információt nyújtani, az őt érintő szolgáltatással kapcsolatban.

A falugondnoki szolgálat közvetlen, személyes szolgáltatások körébe tartozó alapfeladatai
Közreműködés az étkeztetésben
A falugondnok szállításon kívüli feladata a településen élő lakosokkal való beszélgetés során a további étkezési igények felmérése és továbbítása a fenntartó felé, illetve a megszervezésében való közreműködés.

Közreműködés a házi segítségnyújtás biztosításában
A falugondnok napi szinten figyelemmel kíséri az idős, egészségi állapotukban korlátozott, főleg egyedül élő embereket. Szükség szerint jelzéssel él a megfelelő szakma képviselője felé (családsegítő gondozó), amennyiben azt tapasztalja, hogy önmagukról saját háztartásukban is már csak segítséggel képesek gondoskodni. A folyamatos, permanens ellátást, gondozást igénylő személyek esetében gondoskodik a hozzátartozók értesítéséről, ennek hiányában a fenntartó segítségével eljár az ellátott személy intézményi elhelyezésében.

Az egészségügyi ellátáshoz való hozzájutás segítése
A falugondnok a sokrétű munkájának köszönhetően napi szinten kapcsolatban van a település lakosaival, így lehetősége van figyelemmel kísérni az egyedül élőket, főként az idős embereket. Abban az esetben, ha valakinek az egészségi állapotában olyan mértékű romlás következik be, amit már ő maga nem tud, vagy egyéb okok miatt képtelen szakembernek jelezni, azt a falugondnok teszi meg, és tájékoztatja a háziorvost. Prevenciós célzattal segíti a település lakosait egészségi állapotuk megőrzését azzal, hogy részt vesz a szűrővizsgálatok szervezésében, és tájékoztatja a lakosságot a lehetőségekről.

Közreműködés a közösségi és szociális információk szolgáltatásában
A falugondok a helyi közösségi élet főszereplője, aki nemcsak szállítási, de szervezési, lebonyolító funkciót is ellát. A közösségi programokon aktívan részt vesz, aktivizál, bevon. Ehhez felméri a lakosok szükségleteit, igényeit, összegez, továbbítja a fenntartó felé, majd a szükséges információkat eljuttatja a település lakói számára.


 3. KÖZÖSSÉGI FEJLESZTÉS

Közösségi fejlesztés: egy településrész, település vagy térség lakosságát érintő integrációs
szemléletű, bátorító- ösztönző, informáló, kapcsolatszervező tevékenység, amely különböző
célcsoportokra vonatkozó speciális igényeket tár fel, szolgáltatásokat kezdeményez, közösségi együttműködéseket valósít meg.

1. A falugondnoki szolgálat közvetlen, személyes szolgáltatások körébe tartozó
kiegészítő feladatai
Közösségi, művelődési, sport és szabadidős tevékenységek szervezése, segítése
A falugondnok egyik fő feladata lehet a település közösségi életének fellendítése, fenntartása.
Személyiségével hat a közösségre, a településen élők számára minta, példakép lehet, mely
nagymértékben meghatározza a közös programok minőségét, gyakoriságát. Minden korosztály számára hasznos, értékes, maradandó kulturális, sport és szabadidős programokat szervez, mint pl. színház, mozi, nyugdíjas találkozó, más település programjain való részvétel stb.

2. Önkormányzati feladatok megoldását segítő, közvetett szolgáltatások
Önkormányzati információk közvetítése a lakosság részére
A fenntartó által meghatározott közösségi programokról való tájékoztatás a lakosság részére, szórólapok kiosztása, ösztönzés a programokon való részvételre.


[bookmark: _Hlk40732489]IV. rész
A falugondnoki szolgáltatás összteljesítményét jelző mutatók

A falugondnoki tevékenység településen belüli és településen kívüli feladatellátást egyaránt feltételez. A falugondnoki feladatok közül néhány esetben (házi segítségnyújtás egyes elemei, információszolgáltatás, közösségi rendezvények szervezése) nélkülözhető a gépjármű használata, de a szolgáltatás elemeinek túlnyomó többsége a gépjármű igénybevételével látható el.

Tervezett gépkocsifutás havi szinten: 1000 km alatt.
A fenntartó, a falugondnok és a helyi közösség számára egyaránt fontos, hogy a falugondnoki szolgálat teljesítményét, hatékonyságát ismerje. A hatékonyság egyik mutatója az ellátott lakosságnak az összlakossághoz viszonyított aránya. Cél, hogy ez az arány minél magasabb legyen, a falugondnoki szolgáltatás igénybevételére jogosultak minél nagyobb hányada részesülhessen a szolgáltatásban.

Az ellátott lakosság aránya az összes szolgálat tekintetében: 30 % felett
A falugondnoki szolgálat a felsorolt tevékenységek mellett, a fő tevékenységi körökbe nem sorolt egyéb – szintén térítésmentes – szolgáltatást nyújthat.



V. rész
Az ellátás igénybevételének módja

A település lakossága a helyben szokásos tájékoztatási módozatok szerint értesül a lehetőségekről.
A személyes gondoskodást nyújtó szociális ellátások, így a falugondnoki szolgáltatás igénybe vétele is önkéntes, az ellátást igénylő, illetve törvényes képviselője kérelmére történik.
A lakosok valamely falugondnoki szolgáltatás iránti igényeiket a falugondnoknak személyesen vagy telefonon, írásban vagy szóban jelezhetik.
A falugondnoki szolgáltatásra igényt tartó személy a településen belüli szolgáltatási igényét minimum 2 munkanappal előbb jelentheti be és egyeztetheti, a településen kívüli szolgáltatási
igényét pedig 3 munkanappal előbb kell bejelentenie és leegyeztetnie.
Az igények kielégítése egyrészt a bejelentés sorrendjétől, másrészt a bejelentett probléma fontosságától függ. A falugondnoki szolgáltatás során az igények teljesítésének mérlegelésekor ügyelni kell arra, hogy az időben is rendszeres, közvetlen, személyes szolgáltatások körébe tartozó alapellátási feladatok nem sérülhetnek, valamint a gazdaságosság szempontjának figyelembevételével kell dönteni.

VI. rész
A szolgáltatásról szóló tájékoztatás helyi módja

Általános, közvetett tájékoztatás:
A falugondnoki szolgáltatásokról szóló általános tájékoztatást a helyben szokásos módon kell közzétenni:
− az önkormányzat hirdetőtábláján (7148 Alsónyék, Fő u.1.)
− az önkormányzat honlapján (www.alsonyek.hu)


Eseti, közvetlen tájékoztatást nyújtanak:
– a falugondnok (munkaidejében személyesen és mobiltelefonon)
– a közös önkormányzati hivatal dolgozói (ügyfélfogadási időben személyesen és telefonon, azon túl írásban)
– a polgármester (ügyfélfogadási idejében személyesen)

A falugondnoki szolgáltatások közzétételének módja:
A falugondnoki szolgáltatásokról szóló tájékoztatást a helyben szokásos módon kell közzétenni:
– hirdetményben az önkormányzat hirdetőtábláján,
− az önkormányzat honlapján,
– helyi rendezvényeken: közmeghallgatás,
– személyesen, élőszóban: a polgármester, a szolgáltatást végző, illetve a képviselő-testület tagjai, valamint a hivatali dolgozók útján.

A falugondnoki szolgáltatással kapcsolatos tájékoztatási kötelezettség
A szolgáltatásokkal, és a felmerülő problémákkal kapcsolatban tájékoztatást a polgármester,
valamint munkaidejében a falugondnoki szolgáltatást végző, illetve a közös önkormányzati hivatal dolgozói adnak. A tájékoztatás alapja a szakmai program, illetve a falugondnoki szolgálatról szóló helyi rendelet.

A kapcsolattartás lehetséges módjai
Személyesen: a falugondnoki szolgáltatással való kapcsolattartásra az esetek többségében az igénybevételkor kerül sor. Az igénybevétel dokumentálása a tevékenységnaplónak a falugondnok általi kitöltésével történhet.
Írásban: rendszeres ellátási igényét, észrevételeit és esetleges panaszait az ellátottak írásban is jelezhetik a szolgáltatást végzőnek.
Telefonon: a falugondnok számára biztosítani kell a telefonon történő mobil elérhetőséget, hogy az igénybevevők távollétében is jelezni tudják számára szükségleteiket.

Az ellátottak és a személyes gondoskodást végző személyek jogainak védelmével
kapcsolatos szabályok

Az ellátottak jogainak biztosítása a falugondnoki szolgáltatás működése során
A falugondnoki szolgáltatást igénybe vevőnek joga van szociális helyzetére, egészségi és mentális állapotának megfelelő, és a szolgáltatás által nyújtható teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére.
A szociális szolgáltatások biztosítása során az egyenlő bánásmód követelményét be kell tartani. A szolgáltatást végző a falugondnoki szolgálat által biztosított szolgáltatást olyan módon végzi, hogy figyelemmel legyen az ellátást igénybe vevőket megillető alkotmányos alapjogok maradéktalan és teljes körű tiszteletben tartására, különös figyelemmel az élethez, emberi méltósághoz, a testi épséghez, valamint a testi-lelki egészséghez való jogra.
A falugondnoki szolgáltatás adott időpontban történő igénybevételének indokoltságát a
falugondnok, illetve a polgármester az igénylő adott élethelyzete, rászorultsága alapján állapítja meg. A falugondnoki szolgálat az ellátottak élethelyzetükből adódó szükségleteit köteles kielégíteni.
– Az ellátást igénybe vevőnek joga van a falugondnoki szolgáltatás működésével kapcsolatos legfontosabb adatok megismeréséhez.
– Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem, különös tekintettel, az egészségi állapotával, személyes körülményeivel, jövedelmi viszonyaival, szociális helyzetével kapcsolatos információkra.
– Panasztételi eljárás: Panasszal a polgármester felé írásban beadott kérelemmel lehet fordulni. A panaszt a polgármester 5 munkanapon belül köteles elbírálni és írásban megválaszolni.
Amennyiben a falugondnoki szolgáltatás igénylője a választ nem tartja kielégítőnek, az ellátottjogi képviselő útján érvényesítheti jogait.

A falugondnoki szolgáltatást végző jogai
A falugondnoki szolgáltatást végző, közalkalmazotti jogviszonyban foglalkoztatott munkavállaló számára biztosítani kell, hogy a munkavégzéshez kapcsolódó megbecsülést megkapja, tiszteletben tartsák emberi méltóságát és személyiségi jogait, munkáját elismerjék, valamint a fenntartó megfelelő munkavégzési körülményeket biztosítson számára. A falugondnoki szolgáltatást végző személy által ellátandó feladatokat munkaköri leírás tartalmazza.
Az ellátást biztosító személy határozatlan idejű, teljes munkaidős közalkalmazotti jogviszonyban látja el feladatát, így a rá vonatkozó munkajogi szabályokat (különösen: pálya előmenetel, illetmény, pótlékok, túlmunka) a közalkalmazottak jogállásáról szóló 1992. évi XXXIII. törvény (Kjt.) tartalmazza. A Munka Törvénykönyvéről szóló 2012. évi I. törvényben foglaltakat a Kjt.-ben foglalt eltérésekkel kell alkalmazni.

Egyéb – a falugondnoki szolgáltatás fenntartásával kapcsolatos – előírások

Személyi feltételek

Az önkormányzat a falugondnoki szolgálat ellátásához megfelelő kategóriájú jogosítvánnyal rendelkező 1 fő közalkalmazottat alkalmaz.
A közalkalmazott munkaköre: falugondnok, közvetlen felettese a polgármester.
A falugondnok köteles elvégezni a fenntartó által finanszírozott, munkakör betöltéséhez szükséges falugondnoki alapképzést.
A falugondnoki szolgáltatást végző köteles a munkáltató által támogatott kötelező továbbképzéseken részt venni.
A falugondnoki szolgáltatást végző számára lehetőséget kell biztosítani – a feladatellátáshoz
szükséges – közösségi összejöveteleken való részvételre, a szakmai szervezetekkel és más
intézményekkel történő kapcsolattartásra.
A falugondnoki szolgáltatást végző köteles a szociális szolgáltatást végző munkatársakra vonatkozó etikai szabályokat betartani.
A falugondnoki szolgáltatást végző köteles minden munkanapon, illetve a munkaidőn túli munkába rendelés esetén az előírt időben munkára jelentkezni munkavégzésre alkalmas állapotban.
A falugondnoki szolgáltatást végző esetleges egészségügyi, fiziológiai állapotváltozását köteles munkáltatójának mielőbb jelenteni, hogy helyettesítése megoldható legyen. Ez különösen vonatkozik a gépjárművezetés alóli felmentésre, amennyiben esetleg más feladatok ellátásában az említett problémák miatt nem akadályozott.




A falugondnok helyettesítése:
A fenntartó a falugondnok távolléte esetén is köteles a feladatot képzett munkaerővel ellátni az adott évben előírt munkaórák teljes mennyiségében. A helyettesítés megoldható:
− akkreditált képzésen tanúsítványt szerzett helyettes falugondnokkal vagy
− a földrajzilag elérhető legközelebbi településsel kötött együttműködés alapján az ott
dolgozó falugondnok igénybevételével, illetve
− a falugondnoki alapképzésnél magasabb iskolai végzettséggel rendelkező szociális/humán
képesítéssel rendelkező személy feladatellátásával.
A falugondnok helyettesítését Alsónyék községben a polgármester látja el.


Tárgyi feltételek

A falugondnoki szolgáltatást végző köteles a gépjárművet használat után minden nap a Községháza udvarának parkolójában leállítani. A falugondnoki szolgáltatást végző köteles a gépkocsit rendben, tisztán tartani, a szervizigényt figyelemmel kísérni (km-óraállás).
A falugondnoki szolgáltatást végző tevékenységének, a szolgáltatások igénybevételének dokumentálására a személyes gondoskodást nyújtó szociális intézmények szakmai feladatairól és működési feltételekről szóló 1/2000. (I.07.) SzCsM rendelet 39. § (4) bekezdésében meghatározottak szerinti formanyomtatványt (tevékenységnapló) használja, mely a Szociális Ágazati Portálon  a Portál Tudástár/ Iratminták oldaláról érhető el.
A falugondnok jogosult a szolgáltatással kapcsolatos iratokba betekinteni és a falugondnoki gépjármű mellett a feladatellátásához szükséges egyéb, a szolgáltatást fenntartó rendelkezésére álló eszközöket is használni (számítógép, internet, telefon stb).
A szolgáltatást igénybe vevők általi aláírás (tevékenységnapló 9. oszlopa) fenntartói döntés értelmében mellőzhető.

IX. rész

Összegzés –várható eredmények

A falugondnoki szolgáltatás által csökkenthetőek a kistelepülési jellegből adódó hátrányok. A
szolgáltatás keretében megvalósuló, szinte mindenre kiterjedő segítségnyújtás, a lakossággal való bizalmi viszony kialakulása és erősítése hatékonyan és magasabb színvonalon működteti a szociális ellátórendszert.
Különösen és kiemelten a nyugdíjasok és a rászorulók igénylik a szolgáltatást, hiszen néhány
egyedül élő, idős személy számára szinte az egyetlen kapcsolatot jelenti a külvilággal.
Az egészségügyi ellátás tekintetében jelentkező gondokat is hatékonyan orvosolja a falugondnoki szolgáltatás. A betegek orvoshoz szállításával és gyógyszereik beszerzésével olyan egészségügyi alapfeladat ellátáshoz nyújt segítséget a szolgáltatás, amelyet jelenleg esetleg csak nagy nehézségek árán, kisebb-nagyobb költségráfordítással tudnak igénybe venni. E tekintetben az elsősorban az idős, krónikus betegségekkel küzdő személyek számára jelentkezik pozitív hatás, de akut betegségek esetén is a szolgáltatás lehetősége mindenki számára előnyös.
A gépjármű használatával lehetővé válik, hogy szorosabb társadalmi és szakmai kapcsolat alakuljon ki a környező településeken működő szociális alap és szakosított ellátást nyújtó intézményekkel.
Összességében tehát megállapítható, hogy a falugondnoki szolgáltatás működtetése a lakosság számára hasznos és szükséges szolgáltatásokat láthat el: az óvodás korúaktól egészen a nyugdíjas rétegig, szinte a lakosság minden korosztályát érintve, segítséget nyújthat az oktatási, kulturális, egészségügyi és kommunális stb. feladatok megoldásában egyaránt.

Alsónyék, 2025. június …..



Molnár István János
polgármester




Záradék:


Alsónyék Község Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Alsónyék Község Polgármestere az 55/2021.(IV. 28.) önk.-i határozatával a szakmai programot elfogadta.

Alsónyék Község Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Alsónyék Község Polgármestere a 64/2021.(V. 28.) önk.-i határozatával a módosított szakmai programot elfogadta.


Alsónyék Község Önkormányzatának Képviselő-testülete az …/2025.(…) önk.-i határozatával a szakmai programot módosította. Hatályos: 2025. ……………… napjától.

